РЕПУБЛИКА СРПСКА 
ОПШТИНА СРБАЦ 

НАЧЕЛНИК ОПШТИНЕ

Ј А В Н И    П О З И В
за достављање захтјева за одобравање новчаних 

подстицаја за запошљавање на подручју општине Србац за 2026. годину
1. ПРЕДМЕТ ЈАВНОГ ПОЗИВА 
Предмет јавног позива је прикупљање захтјева за одобравање новчаних подстицаја за запошљавање на подручју општине Србац за 2026. годину. Скупштина општине Србац донијела је Програм кориштења средстава за подстицај запошљавања на подручју општине Србац за 2026. годину, којим су уређени извор финансирања, приоритети, циљ, корисници средстава, носиоци и начин имплементације Програма („Службени гласник општине Србац“, број: 7/26). На основу овог програма Начелник општине је донио Правилник о критеријима, поступку и начину остваривања новчаних подстицаја за запошљавање на подручју општине Србац за 2026. годину („Службени гласник општине Србац“, број: 8/26), којим су дефинисани сви аспекти у вези са начином одобравања новчаних подстицаја. 

2. МЈЕРА ПОДСТИЦАЈА ЗАПОШЉАВАЊА

За финансирање мјера подстицаја запошљавања предвиђен je износ од 60.000,00 KM из Буџета општине Србац за 2026. годину као подршка запошљавању и самозапошљавању у привреди. 

Средства из става 1. овог члана биће распоређена на сљедећи начин:

1. Подршка у самозапошљавању:

а) жена старости до 30 година за прво покретање предузетничке дјелатности,

б) лица старости до 40 година за прво покретање предузетничке дјелатности.

2. Подршка у запошљавању лица са и без радног искуства:

а) финансирање запошљавања код послодаваца лица са високом стручном спремом,

б) финансирање запошљавања код послодаваца лица са средњом стручном спремом.
И приоритет под редним бројем 1. и приоритет под редним бројем 2. ће се финансирати у укупном износу од по 30.000,00КМ.
Средства која не буду утрошена за једну од наведених намјена из става 2. овог члана, могу се прерасподјелити за другу, о чему одлуку доноси Начелник општине.

Максималан износ новчаних средстава који ће се додјељивати по новозапосленом лицу ће бити:

· за приоритет под редним бројем 1. мјера а) из члана 4. Правилника 2.500,00 КМ,
· за приоритет под редним бројем 1. мјера б) из члана 4. Правилника 2.000,00 КМ,
· за приоритет под редним бројем 2. мјера а) из члана 4. Правилника 1.500,00 КМ,
· за приоритет под редним бројем 2. мјера б) из члана 4. Правилника 1.000,00 КМ.

Максималан износ новчаних средстава по привредном субјекту је 7.500,00 КМ.

У зависности од броја одобрених захтјева, зависиће и висина износа новчаних средстава који ће се додјељивати по новозапосленом лицу.
3. УСЛОВИ ЗА ПОДНОШЕЊЕ ЗАХТЈЕВА ЗА ОДОБРАВАЊЕ НОВЧАНИХ ПОДСТИЦАЈА ЗА ЗАПОШЉАВАЊЕ
Средства за финансирање мјера подстицаја запошљавања ће се додјељивати физичким лицима и привредним субјектима (правна лица и предузетници). Средства се додјељују за самозапослена и запослена лица без обзира да ли су била пријављена на евиденцију Завода за запошљавање Републике Српске. Средства се могу додијелити само по једном основу, односно приоритету.
Физичким лицима ће се средства додјељивати за приоритет под редним бројем 1. из члана 4. Правилника. Средства ће се додјељивати физичким лицима која су своју дјелатност регистровала у периоду од 01.01.2026. године до дана објаве јавног позива. Физичка лица која подносе захтјев за додјељивање средстава морају први пут покретати предузетничку дјелатност. 

Послодавцима ће се средства додјељивати за приоритет под редним бројем 2. из члана 4. Правилника. Послодавци морају испуњавати сљедеће услове: 

· да имају сједиште на подручју општине Србац,
· да немају доспјелих неизмирених пореских обавеза и обавеза пo основу доприноса и неисплаћених нето плата и других примања, 

· послодавци који подносе захтјев за додјељивање средстава морају имати закључен уговор о радном односу са радником (радницима) који су запослени у периоду од 01.01.2026. године до дана објаве јавног позива,
· да је код послодавца дошло до повећања укупног броја запослених у периоду од 01.01.2026. године до дана објаве јавног позива у односу на 31.12.2025. године,
· да према кориснику није покренут ни отворен стечајни ни ликвидациони поступак и 

· да поштује прописе из области радних односа, запошљавања и заштите на раду.

4. ПОТРЕБНА ДОКУМЕНТАЦИЈА ЗА ПРИЈАВУ

Пријаве по јавном позиву се подносе са потребном документацијом која обавезно садржи:

I) Физичка лица – за финансирање самозапошљавања потребна документација је:

а) попуњен захтјев на типском обрасцу,
б) рјешење о оснивању предузетничке дјелатности,
в) потврда Одјељења за привреду, пољопривреду и друштвене дјелатности Општинске управе Србац да је подносилац захтјева први пут покренуо предузетничку дјелатност,
г) увјерење Пореске управе Републике Српске (не старије од десет дана од дана подношења захтјева под тачком а)) да је подносилац захтјева самозапослен у периоду од 01.01.2026. до дана објаве јавног позива (копије образаца 1002 или увјерење Пореске управе Републике Српске),
д) увјерење Пореске управе Републике Српске о измиреним обавезама (оригинал или овјерена копија не старија од десет дана од дана подношења захтјева под тачком а)), 

ђ) потврда Одјељења за финансије општине Србац о измиреним обавезама према општини,
е) копија уговора са банком о отварању жиро рачуна или копија картона депонованих потписа.
II) Послодавци – за финансирање запошљавања код послодаваца потребна документација је:

а) попуњен захтјев на типском обрасцу,
б) рјешење о регистрацији код надлежног суда или надлежног органа - оригинал или овјерена копија (не старија од 3 мјесеца),
в) овјерена копија ЈИБ-а (овјерена копија не старија од 3 мјесеца),
г) увјерење Пореске управе Републике Српске о измиреним обавезама (оригинал или овјерена копија не старија од десет дана од дана подношења захтјева под тачком а)), 

д) потврда Одјељења за финансије општине Србац о измиреним обавезама према општини,
ђ) доказ да су новозапослени радници засновали радни однос у периоду од 01.01.2026. до дана објаве јавног позива (копије образаца 1002 или увјерење Пореске управе Републике Српске), 

е) увјерење Пореске управе Републике Српске о броју запослених са 31.12.2025. године и тренутни број запослених,

ж) копија уговора са банком о отварању жиро рачуна или копија картона депонованих потписа.

5. АНАЛИЗА, ОЦЈЕНА ПРИСТИГЛИХ ЗАХТЈЕВА И ПОСТУПАК ЗАКЉУЧИВАЊА УГОВОРА СА КОРИСНИЦИМА СРЕДСТАВА

Анализу и оцјену захтјева достављених по јавном позиву извршиће Комисија за анализу и оцјену захтјева за новчане подстицаје за запошљавање за 2026. годину коју именује Начелник општине. Комисија ће најкасније у року од седам дана од дана истека рока јавног позива утврдити приједлог листе о расподјели средстава и доставити Начелнику општине Извјештај о раду Комисије и приједлог листе о расподјели средстава. Сви подносиоци захтјева ће писменим путем бити обавијештени о резултатима јавног позива. Коначну листу о расподјели средстава, на приједлог Комисије, доноси Начелник општине и биће објављена у Службеном гласнику општине Србац, на огласној табли Општинске управе Србац, на званичној општинској интернет страници и на интернет страници за привреду и инвестиције.
Након доношења коначне листе о расподјели средстава, Начелник општине ће са сваким корисником средстава за подстицаје за запошљавање закључити уговор, којим ће се регулисати међусобна права и обавезе. 
Сви корисници средстава су обавезни да новозапослене раднике задрже у радном односу у временском трајању од најмање 12 мјесеци.  
6. ОБЈАВА ЈАВНОГ ПОЗИВА, НАЧИН И РОК ЗА ПОДНОШЕЊЕ ПРИЈАВА

Јавни позив је објављен на огласној плочи Општинске управе Србац, на званичној интернет страници општине Србац (www.srbac-rs.com), на интернет страници за привреду и инвестиције (www.invest.srbac-rs.com), те путем локалне радио станице (Радио Србац).

Обрасци за подношење захтјева за одобравање новчаних подстицаја за запошљавање на подручју општине Србац за 2026. годину могу се добити у Центру за пружање услуга грађанима у згради Општинске управе (шалтер 1), на званичној интернет страници www.srbac-rs.com, те на интернет страници за привреду и инвестиције (www.invest.srbac-rs.com).
Обрасце захтјева за одобравање новчаних подстицаја за запошљавање на подручју општине Србац за 2026. годину треба попунити и уз осталу потребну документацију у запечаћеној коверти доставити најкасније до 16.10.2026. године у Центар за пружање услуга грађанима у зграду Oпштинске управе Србац са назнаком: „ЗА ЈАВНИ ПОЗИВ ЗА ДОСТАВЉАЊЕ ЗАХТЈЕВА ЗА ОДОБРАВАЊЕ НОВЧАНИХ ПОДСТИЦАЈА ЗА ЗАПОШЉАВАЊЕ НА ПОДРУЧЈУ ОПШТИНЕ СРБАЦ ЗА 2026. ГОДИНУ – НЕ ОТВАРАЈ“. Захтјеви са непотпуном документацијом, поднесени изван утврђене форме и рока, неће се разматрати.

За све нејасноће и додатне информације можете се обратити на број телефона 051/740-001 (локал 134) или лично у згради Општинске управе Србац у канцеларији број IV.
Србац, 01.10.2026. године                                                                     НАЧЕЛНИК ОПШТИНЕ

Број: 

                                                                                                                     Млађан Драгосављевић
